S-politiker: antijødisk hærværk mod kirke er en skamplet på København | TV 2 Lorry
S-politiker: antijødisk hærværk mod kirke er en skamplet på København
Anna kirke på Nørrebro er blevet ramt af hærværk alene pga, at den tidligere overrabbiner Bent Melchoir skulle holde oplæg i kirken. Det mener den socialdemokratiske politiker Lars Aslan Rasmussen.
04. maj 2015 kl. 07:55
Af Espen Slavensky
- Det er dybt rystende at danske jøder gang på gang skal udsættes for chikane, fordi der er folk der ønsker at bringe konflikten fra Mellemøsten ind i de københavnske gader, siger Lars Aslan Rasmussen til TV 2 Lorry.
Han sammenkæder endvidere hærværket med sagen om antijødiske busreklamer hos trafikselskabet Movia. Han påpeger, at det var fornuftigt, at trafikselskabet Movia, ikke at tillade antiisraelske reklamer på deres busser.
- Dette her understreger, at det var den rigtige beslutning, at trafikselskabet Movia fjernede de antiisraelske reklamer på deres busser. Vi vil ikke medvirke til at København gøres til kampzone i forhold til den israelske og palæstinensiske konflikt, siger Lars Aslan Rasmussen.